Document ID: 31995R1767

RÅDETS FORORDNING (EF) Nr. 1767/95 af 29. juni 1995 om visse indrømmelser i form af EF-toldkontingenter i 1995 for en række landbrugsprodukter, herunder forarbejdede produkter, til fordel for en række lande i Central- og Østeuropa
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til akten vedrørende Østrigs, Finlands og Sveriges tiltrædelse,
under henvisning til forslag fra Kommissionen, og
ud fra følgende betragtninger:
I forbindelse med præferenceaftalerne mellem Det Europæiske Økonomiske Fællesskab på den ene side og Bulgarien, Den Tjekkiske Republik, Slovakiet, Ungarn, Polen og Rumænien, på den anden side, i det følgende benævnt »tredjelande«, blev der ydet disse lande indrømmelser for visse landbrugsprodukter, herunder forarbejdede produkter;
som følge af Østrigs, Finlands og Sveriges tiltrædelse bør nævnte indrømmelser tilpasses bl.a. under hensyntagen til de handelsordninger for landbrugsprodukter, herunder forarbejdede produkter, der bestod mellem Østrig, Finland og Sverige på den ene side og Bulgarien, Den Tjekkiske Republik, Slovakiet, Ungarn, Polen og Rumænien, på den anden side;
med henblik herpå er der sonderende samtaler i gang med nævnte tredjelande med henblik på indgåelse af tillægsprotokoller til ovennævnte aftaler;
på grund af for korte frister kunne disse tillægsprotokoller dog ikke træde i kraft den 1. januar 1995;
under disse forhold er Fællesskabet ifølge artikel 76, 102 og 128 i tiltrædelsesakten af 1994 nødt til at vedtage de nødvendige foranstaltninger for at råde bod på denne situation; disse foranstaltninger bør bestå i autonome EF-toldkontingenter, der svarer til de bundne præferencetoldindrømmelser, som Østrig, Finland og Sverige anvendte;
fra den 1. januar 1995 skal de nye medlemsstater anvende den importordning, der gælder i Fællesskabet -
UDSTEDT FØLGENDE FORORDNING:
Artikel 1
De bestående EF-toldkontingenter forhøjes eller nye EF-toldkontingenter åbnes autonomt efter denne forordnings bilag I og II, uden at dette berører ordningerne for indførsel til Fællesskabet af visse landbrugsprodukter, herunder forarbejdede produkter i henhold til aftaler, der er indgået mellem Fællesskabet og henholdsvis Bulgarien, Den Tjekkiske Republik, Slovakiet, Ungarn, Polen og Rumænien.
Artikel 2
Artikel 2-7 i forordning (EF) nr. 1798/94 (1) anvendes for de i bilag I omhandlede toldindrømmelser. Artikel 16 i forordning (EF) nr. 3448/93 (2) anvendes for de i bilag II omhandlede produkter.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 29. juni 1995.

Labels: 3
17
18
6